ประจำเดือนหนูมาไม่ปกติได้ 4-5 เดือนแล้วค่ะ แต่ช่วง 4-5 วันที่ผ่านมา ทุกเช้าเวลาที่หนูลุกจากที่นอนจะมีประจำเดือนไหลออกมาเป็นเลือดสีดำเยอะมาก ไหลออกมาเหมือนฉี่แตก เป็นเฉพาะช่วงเช้า แต่ระหว่างวันก็ไม่มีประจำเดือนเลยค่ะ เป็นแบบนี้มา 4-5 วันแล้วค่ะ เป็นเพราะสาเหตุอะไรคะ หนูเป็นโรคอะไรหรือเปล่า
สวัสดีค่ะ ในกรณีนี้อาจเป็นเลือดออกผิดปกติจากช่องคลอดที่ไม่ใช่ประจำเดือน อาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำพบสูตินรีแพทย์เพื่อตรวจเพิ่มเติม เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์